Oikeus hylkäsi Winklevossien vaatimuksen Facebook-rahoista - Digitoday - Ilta-Sanomat
Mark Zuckerberg (KUVA: EPA/PETER KLAUNZER)
Julkaistu: 12.4.2011 10:26 , Päivitetty: 12.4.2011 10:26
Jälkipyykki Facebookin syntymästä päättyi Tyler ja Cameron Winklevossin tappioon – tavallaan. Veljesten ja kolmannen valittajan Divya Narendran on oikeuden mukaanhttp://money.cnn.com/news/storysupplement/Winklevoss_Facebook_lawsuit/index.htm?iid=EL (pdf) hyväksyttävä vuoden 2008 sopimus, jolla he saivat yhteisöpalvelulta 65 miljoonaa dollaria.
Sopimus liittyi veljesten väitteisiin ideavarkaudesta. Winklevossit kokevat olevansa Facebookin todellisia perustajia Mark Zuckerbergin sijaan. Joulukuussa he valittivat vanhasta sopimuksestahttp://www.itviikko.fi/page.php?page_id=7&news_id=201017124 oikeuteen Kaliforniassa. He katsoivat, että Zuckerberg oli aliarvíoinut Facebookin arvon.
Vetoomustuomioistuin kuitenkin huomautti maanantaina, että sopimus on muuttunut veljeksille entistä rahakkaammaksi, koska osa summasta oli sidottu Facebookin osakkeisiin. Niiden arvo on kohonnut selvästi.
Lisäksi oikeus sanoi eWeekin mukaanhttp://www.eweek.com/c/a/Messaging-and-Collaboration/Winklevosses-Lose-What-May-Be-Final-Appeal-in-Facebook-Lawsuit-519017/, että "Winklevossit eivät ole ensimmäisiä, jotka kilpailija on päihittänyt ja jotka sitten yrittävät saada oikeusteitse sen, mitä he eivät onnistuneet saavuttamaan markkinoilla".
Kolmikon asianajaja ei aio silti luovuttaa, vaan vaatii jutun uudelleenkäsittelyä.
Riidat Facebookin perustamisesta ovat moninaisia. Erillinen tapaus koskee newyorkilaista Paul Cegliaa, joka väittää olevansahttp://www.digitoday.fi/bisnes/2010/07/13/pellettimies-sanoo-omistavansa-facebookin/20109695/66 Facebookin suurin omistaja. Maanantaina hän sanoi omaavansa Zuckerbergin lähettämiä sähköposteja, jotka puhuvat väitteiden puolesta.
Time valitsi Facebookin Zuckerbergin vuoden henkilöksi